cyanic-selkie/wikianc huggingface dataset:
Τζων Νέβιλ, 1ος μαρκήσιος του Μόνταγκιου
Αποστασία του Μοντάγκιου
Ο Τζων Νέβιλ δεν έμεινε καθόλου ευχαριστημένος από τους νέους τίτλους και όπως περιγράφουν πολλοί ιστορικοί και τα Χρονικά του Γουάαρκγουορθ ο βασιλιάς ήταν υπεύθυνος που τον έκανε εχθρό του. Ο Μοντάγκιου βρέθηκε στα σύνορα με τη Σκωτία τον Ιανουάριο του 1470, νέα επανάσταση ξέσπασε στο Λινκολνσάιρ και ο Εδουάρδος Δ΄ βάδισε βόρεια να την καταστείλει, στη συνέχεια πήγε στο Ντόνκαστερ για να συναντήσει τον Μοντάγκιου και τον Νορθάμπερλαντ. Ο Γουόρικ και ο Κλάρενς δραπέτευσαν το καλοκαίρι του 1470 στο Καλαί λόγω του ρόλου τους στην εξέγερση, οι φίλοι και οι συγγενείς του Γουόρικ καλούσαν τον λαό σε ανοιχτή εξέγερση. Ο νέος κόμης του Νορθάμπερλαντ δεν μπορούσε να τους αντιμετωπίσει και ο Εδουάρδος Δ΄ αποφάσισε να τους συναντήσει, οι σύγχρονοι ιστορικοί σημειώνει ότι υποκινήθηκαν από τον Γουόρικ και τον Κλάρενς στο Καλαί. Η Φύλαξη του Ανατολικού Μαρς αφαιρέθηκε από τον Μοντάγκιου και δόθηκε στον Πέρσι στις 24 Ιουνίου 1470, ο βασιλιάς βρισκόταν βόρεια και ο Πέρσι τον ενημέρωσε ότι ο Γουόρικ και ο Κλάρενς είχαν στρατοπεδεύσει στο Ντάρτμουθ. Ο Εδουάρδος Δ΄ πήγε στο Ντόνκαστερ και περίμενε τον Μοντάγκιου να τον ενισχύσει αλλά στις 29 Σεπτεμβρίου 1470 ο Τζων Νέβιλ δήλωσε υποστήριξη στον αδελφό του. Η αποστασία του Μοντάγκιου στάθηκε καθοριστική για τη συντριβή του βασιλιά που με λίγους οπαδούς του δραπέτευσε στις 2 Οκτωβρίου στον επίσκοπο του Λιν στη Βουργουνδία.
Επάνοδος Ερρίκου ΣΤ΄
Ο Ερρίκος ΣΤ΄ επανήλθε στον θρόνο από τον Γουόρικ στις 3 Οκτωβρίου μετά την εκδίωξη του Εδουάρδου Δ΄ στην εξορία, ο Μοντάγκιου πήρε πίσω τα εδάφη του Γούστερ που εκτελέστηκε και του λόρδου του Κλίφορντ. Διορίστηκε ξανά στις 22 Οκτωβρίου 1470 Φύλακας των Ανατολικών Μαρς παίρνοντας κανονικά τον επίσημο μισθό του. Ο Τζων Νέβιλ δεν κέρδισε αυτά που περίμενε, όχι μονάχα δεν πήρε την κομητεία του Νορθάμπερλαντ αλλά έχασε επιπλέον εδάφη από τη μαρκησία του που επέστρεψαν στον κόμη του Ντέβον. Δεν είχε ενεργό ρόλο στη νέα κυβέρνηση και δεν βρέθηκε στο βασιλικό συμβούλιο όταν διορίστηκε Καγκελάριος στο βασιλικό νοικοκυριό. Έμεινε διοικητής των βασιλικών δυνάμεων στον βορά, πήρε τη βίλα του Γρουέσλ στις 21 Μαρτίου 1471 αλλά δεν κέρδισε τα υπόλοιπα εδάφη των Πέρσι. Η αξιοπιστία του είχε πληγεί σημαντικά από τους οπαδούς του Λάνκαστερ που επέστρεψαν και τον κατηγόρησαν έντονα για την στήριξη του στον Εδουάρδο Δ΄, ο Ιταλός ιστορικός Πολύδωρος Βιργκίλ (1470 - 1555) αναφέρει ότι το Κοινοβούλιο τον κάλεσε να απολογηθεί τον Νοέμβριο του 1470. Ο Μοντάγκιου έπρεπε να πληρώσει χρήματα για να πετύχει τη βασιλική συγχώρεση, μετά από μια μεγάλη ομιλία κατάφερε να τους πείσει ότι υποστήριξε τον Εδουάρδο Δ΄ από φόβο, όχι από πίστη.
Ο Μοντάγκιου διορίστηκε από τους Λάνκαστερ υπεύθυνος για την άμυνα του βορρά, συγκέντρωσε στρατό την ίδια εποχή που ο Εδουάρδος ήταν έτοιμος να ανακαταλάβει τον θρόνο με τη βοήθεια του δούκα της Βουργουνδίας. Ο Εδουάρδος Δ΄ στρατοπέδευσε στις 14 Μαρτίου 1471 στο Ράβενσπουρ στην ακτή του Γιορκσάιρ με προορισμό την Ανατολική Αγγλία αλλά το θεώρησε ανασφαλές. Ο Μοντάγκιου βρισκόταν στο κάστρο του Πόντεκραφτ όταν περνούσε ο Εδουάρδος, ο στρατός που συγκέντρωσε από τον τοπικό πληθυσμό έφτασε τους 6000 - 7000 άντρες. Ο Μοντάγκιου ήρθε στο Κόβεντρι τον Απρίλιο του 1471 με τον αδελφό του Γουόρικ την εποχή που ο Κλάρενς αποστάτησε και επέστρεψε στον αδελφό του.
Θάνατος σε μάχη
thumb|right|250px|Η μάχη του Μπάρνετ σε έγγραφο του 15ου αιώνα Οι αδελφοί Νέβιλ, ο δούκας του Έξετερ, ο κόμης της Οξφόρδης και ο υποκόμης Μπομόντ πλησίασαν το Λονδίνο με στρατό. Ο Εδουάρδος Δ΄ έφτασε στο Λονδίνο στις 11 Απριλίου και συνάντησε τους αδελφούς Νέβιλ στο χωριό Μπάρνετ λίγα μίλια βόρεια. Ο στρατός του Εδουάρδου ήταν μάλλον μικρότερος γύρω στους 9.000 άντρες αλλά οπωσδήποτε δεν ξεπερνούσε τις 14.000. Η μάχη έγινε σε μεγάλη "αναστάτωση" και οι οι δυο στρατοί πολέμησαν στην ομίχλη. Ο Μοντάγκιου έπεισε τον Γουόρικ να πολεμήσει στη μάχη του Μπάρνετ πεζός για να δείξει ότι ρισκάρει τη ζωή του σαν απλός στρατιώτης. Ο Τζων Νέβιλ είχε στη διοίκηση του το κέντρο του στρατού του αδελφού του και έλεγχε το τμήμα του στρατού του Εδουάρδου που βάδιζε από το Μπάρνετ στο Σαιν Άλμπαν. Τα Χρονικά του Γουάρκγουορθ καταγράφουν ότι ο στρατός του Γουόρικ είχε 20.000 άντρες, η μάχη ξεκίνησε στις 4 και έληξε στις 10 το πρωί. Οι χρονικογράφοι της εποχής περιγράφουν το μεγάλο θάρρος του Μοντάγκιου στη μάχη : ο Φιλίπ ντε Κομύν τον χαρακτηρίζει "πολύ θαρραλέο ιππότη" και ο Τζων ντε Γουαρίν ότι "έκοβε τα κεφάλια και τα χέρια των εχθρών του σαν ρομαντικός ήρωας".
Ο κόμης της Οξφόρδης είχε στον έλεγχο του τη δεξιά πτέρυγα των Νέβιλ διέλυσε την αντίπαλη γραμμή των Υορκιστών υπό τον Γουίλιαμ, λόρδο του Χέιστινγκς από την αρχή της μάχης, οι άντρες του καταδίωξαν τους αντιπάλους τους μακριά από το πεδίο. Την περίοδο που ο κόμης της Οξφόρδης απουσίαζε η γραμμή της μάχης μετατοπίστηκε ενενήντα μοίρες με αποτέλεσμα με την επιστροφή του έπεσε στον στρατό του Μοντάγκιου αντί για τον στρατό του Εδουάρδου. Ο κόμης της Οξφόρδης δεν μπόρεσε λόγω της ομίχλης να αναγνωρίσει τη μεγάλη αλλαγή, νόμιζε ότι ο κόμης πήγε στη Γιορκ και λόγω της ομίχλης συσχέτισε τα σύμβολα του Μοντάγκιου με τα σύμβολα του Εδουάρδου με αποτέλεσμα να επιτεθεί σε λάθος στρατό. Οι σύγχρονοι ιστορικοί τονίζουν ότι ο κόμης της Οξφόρδης ήταν έμπειρος σε μάχες με την ομίχλη και ήταν πολύ δύσκολο να πέσει σε τέτοιο σφάλμα. Ο Τζων Νέβιλ έπεσε στη μάχη πριν τον αδελφό του, τα Χρονικά του Άρριβαλ σημειώνουν ότι ο Μοντάγκιου σκοτώθηκε μέσα στη μάχη ενώ ο Γουόρικ λίγο αργότερα.
Οικογένεια
Με τη σύζυγο του Ισαβέλλα Ινγκάλντσθορπ ο Τζων Νέβιλ απέκτησε :
Εξωτερικοί σύνδεσμοι
Κατηγορία:Τάγμα της Περικνημίδας Κατηγορία:Οικογένεια Νέβιλ
Δίλημμα του Σκατζόχοιρου
right|200px|thumb|Erinaceus europaeus Το Δίλημμα του Σκατζόχοιρου, γνωστό επίσης και ως Δίλημμα του Ακανθόχοιρου, είναι μια αναλογία των προκλήσεων που φέρει η ανθρώπινη οικειότητα. Περιγράφει μια κατάσταση όπου μια ομάδα σκαντζόχοιρων προσπαθούν να πλησιάσουν ο ένας τον άλλο για να μοιραστούν θερμότητα μια κρύα ημέρα. Ωστόσο, όταν το πραγματοποιήσουν, είναι αναπόφευκτο να τραυματίσουν ο ένας τον άλλο με τα αιχμηρά τους αγκάθια. Κατά συνέπεια πρέπει να απομακρυνθούν. Παρόλο που όλοι μοιράζονται την επιθυμία για αμφίδρομη επικοινωνία, αυτό δεν μπορεί να επιτευχθεί για αναπόφευκτους λόγους.
Κατηγορία:Διαπροσωπικές σχέσεις Σκατζοχοιρου
Ποκρ Σαριάρ
Το Ποκρ Σαριάρ (αρμενικά: Փոքր Սարիար) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 247 κατοίκους.
Παραπομπές
Κατηγορία:Αγροτικές κοινότητες του Σιράκ
Πανελλήνιο πρωτάθλημα στίβου γυναικών 1977
Το 42ο Πανελλήνιο πρωτάθλημα στίβου γυναικών 1977 διεξήχθη από τις 22 ως τις 24 Ιουλίου 1977 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου ανδρών 1977. Συμμετείχαν 230 αθλήτριες από σωματεία όλης της Ελλάδας και της Κύπρου. Πρωταθλητής σύλλογος αναδείχθηκε ο ΠΑΟΚ για δεύτερη συνεχόμενη χρονιά, έπειτα από συναρπαστικό συναγωνισμό με τον Ηρακλή, τον οποίο ξεπέρασε μόλις 2 βαθμούς. Ένα άλλο χαρακτηριστικό ήταν η πολύ καλή παρουσία των κυπριακών σωματείων, τέσσερα από τα οποία τερμάτισαν στην πρώτη δεκάδα της βαθμολογίας.
Βαθμολογία
* Βαθμολογήθηκαν συνολικά 22 σωματεία.
Πηγές
Γυναικων Κατηγορία:Στίβος το 1977 Κατηγορία:Διοργανώσεις στίβου στον Πειραιά
Αεροπορική Βάση Τανάγρας
<table style="border: 1px solid rgb(170, 170, 170); margin: 0pt 0pt 1em 1em; background: rgb(249, 249, 249) none repeat scroll 0%; border-collapse: collapse; font-size: 95%;" align="right" border="1" cellpadding="4" cellspacing="0" width="220"> <th colspan="4" align="center" bgcolor="lightyellow">'''Αεροπορική Βάση Τανάγρας'''
<th colspan="4" align="center" bgcolor="lightyellow">Γενικά
IATA --- ICAO LGTG
Αθανάσιος Πετιμεζάς (αποσαφήνιση)
Με το όνομα Αθανάσιος Πετιμεζάς μπορεί να αναφέρεται κάποιο από τα εξής πρόσωπα:
Αεροπορική Βάση Τανάγρας
<th colspan="2" align="left" bgcolor="lightyellow" valign="top"> Τύπος Αεροδρομίου <td colspan="2" valign="top"> Στρατιωτικό
<th colspan="2" align="left" bgcolor="lightyellow" valign="top"> Χειριστής <td colspan="2" valign="top"> Ελληνική Πολεμική Αεροπορία
<th colspan="2" align="left" bgcolor="lightyellow" valign="top"> Γεωγραφικές Συντεταγμένες <td colspan="2" valign="top"> 38°20'23"Βόρεια 23°33'53"Ανατολικά
<th colspan="4" bgcolor="lightyellow">Διάδρομος
Πόδια Μέτρα
<th align="left" valign="top"> 10 / 28 9.807x148 2.989x45 Άσφαλτος Η Αεροπορική Βάση Τανάγρας ή Αεροδρόμιο Τανάγρας (συντομογραφία ICAO: LGTG) είναι ένα στρατιωτικό αεροδρόμιο ανάμεσα στους οικισμούς της Τανάγρας και του Σχηματαρίου στο νομό Βοιωτίας. Δίπλα ακριβώς από το αεροδρόμιο στεγάζεται η Ελληνική Αεροπορική Βιομηχανία. Χρησιμοποιείται ως βάση από την 114 Πτέρυγα Μάχης της Πολεμικής Αεροπορίας. Ο χώρος ανήκει στο Αρχηγείο Τακτικής Αεροπορίας. Λειτουργεί ως βάση για τη 331 Μοίρα Παντός Καιρού (ιδρύθηκε το 1988) και τη 332 Μοίρα Παντός Καιρού (ιδρύθηκε το 1989).
Ιστορικό
Η Αεροπορική Βάση Τανάγρας χρησιμοποιήθηκε ως βοηθητικό αεροδρόμιο κατά τον 2ο Παγκόσμιο Πόλεμο μέχρι και τις αρχές της δεκαετίας του '50. Τότε, με τη συμβολή του ΝΑΤΟ, αναβαθμίστηκε σε κυρίως αεροδρόμιο. Η 114 Πτέρυγα Μάχης οργανώθηκε τον Αύγουστο του 1956 κάτω από τη δικαιοδοσία του 28ου Αρχηγείου Τακτικής Διοίκησης. Τρεις Μοίρες με F-86E Sabre προσγειώθηκαν στις αρχές Νοεμβρίου 1956 στη μονάδα. Αυτές οι Μοίρες Αναχαίτισης Ημέρας (341, 342 και 343 ΜΑΗ) ανατοποθετήθηκαν από την 112 Πτέρυγα Μάχης της Ελευσίνας. Στις 24 Μαΐου 1958 αποχώρησε η 343 ΜΑΗ η οποία μεταφέρθηκε στην 111 Πτέρυγα Μάχης στην Νέα Αγχίαλο. Παράλληλα, το 2ο Ακροβατικό Σμήνος της Ελληνικής Πολεμικής Αεροπορίας σχηματίστηκε στην Τανάγρα.
Την 4η Αυγούστου 1975, τα νεοαποκτηθέντα γαλλικά μαχητικά Mirage F-1GC προσγειώθηκαν στην Αεροπορική Βάση της Τανάγρας, αντικαθιστώντας σταδιακά τα F-102. Στις 30 Ιουνίου 2003, μετά από 28 χρόνια συνεχούς παρουσίας, αποσύρονται τα αεροσκάφη Mirage F-1CG και αναστέλλεται η λειτουργία της 342 Μοίρας Παντός Καιρού.
Την 3η Μαΐου 2007, το πρώτο Mirage2000-5 προσγειώθηκε στην Αεροπορική Βάση της Τανάγρας ανανεώνοντας το στόλο της 331 Μοίρας. Εξοπλισμένο με το βλήμα MICA EM/IR καθώς και το υποστρατηγικό βλήμα SCALP, το Mirage 2000-5 έγινε το πλέον αποτρεπτικό όπλο πάνω από τη θάλασσα του Αιγαίου.
Υποδομές
Το αεροδρόμιο βρίσκεται σε υψόμετρο 148 μέτρων (485 πόδια) από το επίπεδο της θάλασσας. Διαθέτει έναν διάδρομο, διεύθυνσης 10/28 διαστάσεων 2.989x45 μέτρα (9.807x148 πόδια). Ο διάδρομος είναι ασφαλτοστρωμένος και φωτισμένος.
Παραπομπές
Κατηγορία:Στρατιωτικά αεροδρόμια στην Ελλάδα Κατηγορία:Νομός Βοιωτίας
Βλαστός
Ο βλαστός (ή και στέλεχος) είναι ο ραβδόμορφος άξονας των φυτών ο οποίος συνήθως βρίσκεται πάνω από το έδαφος και αποτελεί το σκελετό ανάπτυξης του φυτού. Έχει σχήμα κυλινδρικό και συνεισφέρει μηχανικά στη στήριξη των φύλλων των ανθέων και του καρπού, αποτελεί δε τη συνέχεια της ρίζας. Με τον βλαστό επιτυγχάνεται η ανύψωση των φύλλων προς τον ήλιο (ή τη φωτεινή πηγή), και κατ´επέκταση η φωτοσύνθεση. Ο βλαστός επίσης κρατά τα άνθη και τους καρπούς στη βέλτιστη θέση ως προς την επικονίαση και την καλή διασπορά των σπερμάτων τους. Ο βλαστός είναι ο κύριος αγωγός μεταφοράς θρεπτικών συστατικών από τις ρίζες στα φύλλα, και στην αντίθετη κατεύθυνση ο αγωγός μεταφοράς των προϊόντων της φωτοσύνθεσης στα διάφορα μέρη του φυτού. Τέλος ο βλαστός συμβάλλει στην παρασκευή νέων κυττάρων ώστε να επιτυγχάνεται ο μεταβολισμός του φυτού.
Είδη βλαστού και μορφολογία
Ο βλαστός είναι τις περισσότερες φορές εναέριο όργανο. Λόγω εξελικτικών προσαρμογών ο βλαστός απαντάται και ως υδρόβιο και ως υπόγειο όργανο (βολβός). Ο Βλαστός σε κάθε εναέρια υλοποίηση του, φέρει φύλλα. Στις εξελικτικά αρχαιότερες υλοποιήσεις του (κυρίως Πτέριδες), ο βλαστός μπορεί να έρπει στο έδαφος, να αναρριχάται σε άλλα δέντρα και σε βράχια. Στα Βρυόφυτα ο βλαστός είναι πολύ μικρός με διάμετρο μικρότερη του ενός χιλιοστομέτρου, ενώ στα σπερματόφυτα παρουσιάζει τη μεγαλύτερη μορφολογική ποικιλία. Εξάλλου ένας βασικός τρόπος διάκρισης των φυτών σε πόες, θάμνους και δέντρα προσδιορίζεται από το είδος του βλαστού που αναπτύσσουν τόσο μορφολογικά όσο και λειτουργικά.
Ανατομία του βλαστού
Στην εγκάρσια τομή του βλαστού ενός δικότυλου, αγγειόσπερμου φυτού, διακρίνουμε από έξω προς τα μέσα τα εξής:
Συχνά οι ηθμαγγειώδεις δεσμίδες περιβάλλονται από έναν δακτύλιο άλλες φορές συνεχόμενο, άλλες φορές ασυνεχή που ονομάζεται αποξυλωμένος στηρικτικός ιστός. Από πολλούς ερευνητές και οι ηθμαγγειώδεις δεσμίδες και οι συνδεόμενοι με αυτές ιστοί, περιγράφονται ως μια ολότητα με τον όρο στήλη.
Στα περισσότερα γυμνόσπερμα και δικότυλα συναντούμε τις εντεριώνιες ακτίνες οι οποίες συνδέουν τη στήλη με τον φλοιό. Στα μονοκότυλα αγγειόσπερμα δεν διακρίνονται με σαφήνεια ο φλοιός, η εντερίωνη και ο κεντρικός κύλινδρος.
Διακλάδωση του βλαστού
Βασικό χαρακτηριστικό του βλαστού είναι η διακλάδωση, κατά τη διάρκεια ανάπτυξης του. Ο πλέον, εξελικτικά αρχαίος τρόπος διακλάδισης, είναι η διχοτόμηση σε δύο νέους βλαστούς που με τη σειρά τους διακλαδίζονται εκ νέου σε δύο. Η διακλάδωση αυτή απαντάται στα αγγειώδη φυτά. Στα Σπερματόφυτα έχουμε δύο τύπους ανάπτυξης: Στον πρώτο που λέγεται μονοποδικός, δημιουργείται μια δομή όπου ένας κύριος βλαστός ταυτόχρονα με τη δική του ανάπτυξη, αναπτύσσει στα πλευρά του μικρούς βλαστούς. Όσο μεγαλώνει το ύψος του κυρίως βλαστού, οι μικροί βλαστοί προεξέχουν λιγότερο, έτσι δημιουργείται η κλασική πυραμιδοειδής μορφή όπως π.χ. στο έλατο. Στον συμποδικό τύπο, η ανάπτυξη του κυρίως βλαστού σταματά στο τέλος της αυξητικής περιόδου και την επόμενη περίοδο σειρά ανάπτυξης παίρνει ο αμέσως πλησιέστερος υπο-βλαστός που στο μεταξύ έχει αναπτυχθεί κατά τα πρότυπα της μονοποδικής διακλάδωσης. Εν ολίγοις η βλαστική αύξηση στον συμποδικό τύπο λαμβάνει χώρα από πάνω προς τα κάτω. Χαρακτηριστικό παράδειγμα τέτοιας αύξησης είναι το φυτό φτελιά. Ενίοτε συναντούμε και βλαστική ανάπτυξη που συνδυάζει τους δύο τρόπους, ή εναλλαγή μονοποδικής και συμποδικής ανάπτυξης στη διάρκεια του χρόνου. Τέλος μια ακόμη υποδιαίρεση ως προς τη βλαστική ανάπτυξη προσδιορίζεται από τον τρόπο αύξησης των πλάγιων οφθαλμών. Βασίτονη ανάπτυξη ονομάζεται όταν αναπτύσσονται μόνο οι οφθαλμοί ή νωρίτερα από τον κυρίως βλαστό όπως στους θάμνους. Ακρότονη είναι η ανάπτυξη που συνεχίζεται από τους οφθαλμούς της κορυφής όπως στα περισσότερα δέντρα.
Άλλες λειτουργίες
Ο βλαστός εκτός των βασικών του λειτουργιών (στήριξη, μεταφορά ουσιών, δημιουργία νέων ιστών), μπορεί να επιτελέσει και πλείστες άλλες λειτουργίες. Η εξελικτική πίεση, που αντανακλά τις συνήθως σκληρές συνθήκες του περιβάλλοντος ενός φυτού, αναπτύσσει στο βλαστό τις ικανότητες αποταμίευσης νερού και θρεπτικών συστατικών και ενίοτε τη μεταμόρφωση του σε σε όργανο προσκόλλησης σε άλλα φυτά (στα αναρριχητικό στις λιάνες). Επίσης ο βλαστός μπορεί να μετατραπεί σε όργανο φωτοσύνθεσης και σε προστατευτικό όργανο όπως στα αγκάθια. Οι βλαστοί διαφοροποιούν τη λειτουργία τους, βάσει του περιβάλλοντος που συνήθως διαβιούν: σε φυτά που αντιμετωπίζουν άνυδρο περιβάλλον αναπτύσσοντας ισχυρή επιδερμίδα, σε υδρόβια φυτά που δεν έχουν επιδερμίδα και στηρικτικό ιστό. Τέλος οι βλαστοί μεταμορφώνονται σε ριζώματα, βολβούς, κορμούς και κόνδυλους.
Άβιτος
Ο Άβιτος (λατινική γλώσσα: Marcus Maecilius Flavius Eparchius Avitus, 395 - 457), ή Άβιτος Επάρχιος ή Άριτος , ήταν αυτοκράτορας της Δυτικής Ρωμαϊκής Αυτοκρατορίας από τις 9 Ιουλίου του 455 έως τις 17 Οκτωβρίου του 456. Ανακηρύχθηκε αυτοκράτορας από τον βασιλιά των Βησιγότθων Θεοδώριχο Β΄ και παύθηκε από τον Ρικίμερο και τον διάδοχο του στον θρόνο, Μαϊοριανό.
Η ανάρρηση στον θρόνο
Ο Άβιτος γεννήθηκε στο Κλερμόν-Φεράν της σημερινής Γαλλίας και ήταν απόγονος επιφανούς οικογένειας συγκλητικών από την Ωβέρνη. Η επιρροή του στηριζόταν στις στενές σχέσεις που απέκτησε με τον βασιλιά των Βησιγότθων Θεοδώριχο ως έπαρχος της Γαλατίας. . Σε μία κρίσιμη στιγμή για την αυτοκρατορία, η οποία αντιμετώπιζε εχθρούς πανταχόθεν, κατάφερε να κλείσει ένα μέτωπο, συνάπτοντας ειρήνη με τους Βησιγότθους. Με αυτόν τον τρόπο βοήθησε στη συγκρότηση μετώπου απέναντι στον βασιλιά των Βανδάλων Γιζέριχο στην περίφημη Μάχη των Εθνών το 451, που διεξήγαγε με επιτυχία ο στρατηγός Αέτιος επί αυτοκρατορίας Πετρόνιου Μάξιμου. Ο Άβιτος διορίστηκε ανώτατος στρατιωτικός διοικητής της αυτοκρατορίας από τον Πετρώνιο, και αμέσως μετά τη δολοφονία του τελευταίου, ανακηρύχθηκε αυτοκράτορας de facto από τους Βησιγότθους στην Τουλούζη στις 9 Ιουλίου του 455. .
Η Βασιλεία και το τέλος του
Τη στέψη του αναγνώρισαν αμέσως οι Ρωμαιογαλάτες και σημαντικό μέρος του βασιλείου, όπως στην Ιταλία και την Παννονία. Όμως ο αυτοκράτορας της ανατολής Μαρκιανός δεν επικύρωσε τη στέψη του, γεγονός που αποτελούσε σοβαρό ανασταλτικό παράγοντα στη μακροημέρευση της βασιλείας του. Ωστόσο στη γενικότερη παρακμή που χαρακτήριζε τις τελευταίες στιγμές του δυτικού τμήματος της πάλαι ποτέ αυτοκρατορίας τις αποφάσεις τις έπαιρναν παρασκηνιακά επιφανείς στρατηγοί όπως ο Ρικίμερος και ο Μαϊοριανός. Οι τελευταίοι κατάφεραν να αποσπάσουν τη συναίνεση ορισμένων συγκλητικών και να τον αποπέμψουν από το θρόνο στις 17 Οκτωβρίου του 456. Ο Άβιτος κατανοώντας το τέλος που τον περιμένει, αποδέχθηκε αμέσως την εκθρόνιση του αποδεχόμενος τη θέση του επισκόπου της Πλακεντίας. Ο Ρικίμερος τον καταδίωξε και στην Πλακεντία, και ενώ ο Άβιτος προσπάθησε να διαφύγει στην πατρίδα του (Ωβέρνη), πέθανε ανοίγοντας τον δρόμο στον επόμενο αυτοκράτορα Μαϊοριανό.
Οικογένεια
Είχε τέκνα:
Εξωτερικοί σύνδεσμοι
Κατηγορία:Ρωμαίοι Αυτοκράτορες
Τσιβλός Αχαΐας
thumb|260px|right|Τσιβλός. Στο κέντρο της εικόνας, στο ψηλότερο βουνό, διακρίνεται η πλαγιά που κατέρρευσε. Ο Τσιβλός είναι ένα ορεινό χωριό που βρίσκεται σε υψόμετρο 754μ, 20 χιλιόμετρα νοτιοανατολικά της Ακράτας. Αποτελεί πλέον δημοφιλή τουριστικό προορισμό λόγω της ομώνυμης λίμνης και του εντυπωσιακού ορεινού τοπίου. Ο πληθυσμός του σύμφωνα με την απογραφή του 2011 είναι 9 κάτοικοι.
Τσιν Σι Χουάνγκ
Τσιν Σι Χουάνγκ|thumb|150px
Τσιβλός Αχαΐας
Ιστορία
Ο Τσιβλός εμφανίζεται ως ο οικισμός "Civlò" στην απογραφή του Ενετού Francesco Grimani το 1700 με 33 οικογένειες (148 κατοίκους).
Τσιν Σι Χουάνγκ
Ο Τσιν Σι Χουάνγκ (秦始皇, 259 π.Χ. - 10 Αυγούστου 210 π.Χ.), γνωστός και ως Γινγκ Ζενγκ, ήταν ο πρώτος αυτοκράτορας της Κίνας. Εμφανίζεται και με το όνομα Τσιν Σι Χουάνγκ Τι ή Τσιν Σι Χουάνγκ Ντι (秦始皇帝) που σημαίνει αυτοκράτορας Τσιν Σι Χουάνγκ.
Τσιβλός Αχαΐας
Ιστορία
Η περιοχή γενικά χαρακτηρίζεται από την αστάθεια του εδάφους. Έτσι, την Κυριακή 24 Μαρτίου του 1913 μεγάλος όγκος βράχων και χώματος αποκολλήθηκε από το διπλανό βουνό Γερακάρη συμπαρασύροντας το χωριό Συλίβαινα σκοτώνοντας 4 άτομα και φράζοντας τον ποταμό Κράθι. Τα νερά του ποταμού κατέκλυσαν την μεγαλύτερη επιφάνεια του Τσιβλού δημιουργώντας λίμνη με βάθος 80 μέτρα και επιφάνεια πάνω από 200 στρέμματα. Οι κάτοικοι των δύο χωριών (Τσιβλού και Συλίβαινας) τα είχαν εγκαταλείψει 2 μέρες πριν την καταστροφή λόγω μικρών καθιζήσεων και κατολισθήσεων. Σύμφωνα με την παράδοση, είδαν ένα κυπαρίσσι που έγερνε, πράγμα που θεώρησαν ως κακό οιωνό και εγκατέλειψαν τα σπίτια τους όλοι εκτός από μία ηλικιωμένη στην Συλίβαινα, που αρνήθηκε να τους ακολουθήσει. Οι κάτοικοι μεταφέρθηκαν στα χωριά Τραγανό (νυν Νέος Ερινεός), Συλιβαινιώτικα, Καμάρες, Μουρλά (νυν Ροδοδάφνη) όπου τους δόθηκαν από το κράτος οικόπεδα.
Τσιν Σι Χουάνγκ
Ξεκίνησε ως βασιλιάς μιας κινέζικης πολιτείας στην περίοδο των εφτά Μαχόμενων Πολιτειών της κινέζικης ιστορίας το 246 π.Χ. σε ηλικία 13 ετών. Το 221 π.Χ. έχοντας ενοποιήσει όλες τις μαχόμενες κινέζικες πολιτείες σε μία χώρα, η οποία ονομάστηκε από το όνομά του Κίνα, έγινε ο πρώτος αυτοκράτορας της. Κυβέρνησε μέχρι να πεθάνει το 207 με 210 π.χ. στην ηλικία των 50 ετών περίπου. Ήταν ο μοναδικός αυτοκράτορας της δυναστείας των Τσιν, ενώ τον διαδέχθηκε η δυναστεία των Χαν. Ο ίδιος αποκαλούσε τον εαυτό του γιο του ουρανού, έναν τίτλο που διατήρησαν και οι επόμενοι αυτοκράτορες.
Τσιβλός Αχαΐας
Το χωριό σήμερα
Σήμερα, ο Τσιβλός αποτελείται από ελάχιστα σπίτια, ένα ξενώνα, 2-3 ταβέρνες και τον ιστορικό ημιυπόγειο ναό του Αγίου Αθανασίου. Στην λίμνη διακρίνονται ακόμα οι κορυφές μεγάλων δέντρων και πέτρες από τα καταποντισμένα σπίτια. Αρκετά κοντά, δημιουργήθηκε και ένας υδροηλεκτρικός σταθμός ο οποίος, ευτυχώς, δεν αλλοίωσε το φυσικό περιβάλλον. Η περιοχή προσφέρεται για πολλές δραστηριότητες όπως κάμπινγκ, κωπηλασία, διαδρομές 4Χ4 και πεζοπορία.
Τσιν Σι Χουάνγκ
Όταν πέθανε χτίστηκε προς τιμήν του ένα μαυσωλείο στην πόλη Σιάν στην περιοχή Σαανσί, στο οποίο ενταφιάστηκε ένας στρατός από 6000-8000 περίπου πήλινα αγάλματα που αναπαριστούν πολεμικές μονάδες. Το πλήθος των στρατιωτών που επιστρατεύθηκαν κατά τη διάρκεια της ενοποίησης από τον Τσιν Σι Χουάνγκ και τις άλλες πολιτείες ήταν ο μεγαλύτερος της ιστορίας μέχρι τις σταυροφορίες.
Τσιβλός Αχαΐας
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ακράτας Κατηγορία:Δήμος Αιγιαλείας
Τσιν Σι Χουάνγκ
Ο Τσιν Σι Χουάνγκ προσπάθησε να δημιουργήσει ένα οργανωμένο κινέζικο κράτος. Πολέμησε εναντίον των Ούνων και επί της βασιλείας του αποπερατώθηκε το σινικό τείχος. Διέταξε την καύση όλων των κομφουκιανιστικών βιβλίων.
Πηγές
Κατηγορία:Κινέζοι αυτοκράτορες
Tefal
μικρογραφία|160x160εσ| Βραστήρας νερού Η Tefal είναι γαλλικός κατασκευαστής μαγειρικών σκευών και μικρών συσκευών που ανήκει στην Groupe SEB (ο μεγαλύτερος κατασκευαστής μαγειρικών σκευών στον κόσμο). Το όνομά της είναι συνθετικό των λέξεων TEFlon και ALuminium. Η εταιρεία είναι γνωστή για τη δημιουργία της αντικολλητικής κατηγορίας σκευών και για την προσφορά εξοπλισμού τηγανίσματος με χαμηλές απαιτήσεις σε λιπαρά ή λάδια.
Η Tefal κατασκευάζει επίσης προϊόντα περιποίησης λευκών ειδών, όπως ατμοσίδερα και συσκευές ατμού ενδυμάτων.
Το 2015, η Tefal κυκλοφόρησε το Tefal Cuisine Companion, μια μηχανή που παρέχει στους χρήστες πολλαπλές λειτουργίες μαγειρέματος σε μία συσκευή κουζίνας.
Στο Ηνωμένο Βασίλειο, είναι ο ιδιοκτήτης της μάρκας μαγειρικών σκευών Swan. Η επωνυμία χρησιμοποιείται επί του παρόντος με άδεια.
Ακολουθώντας την ιδεολογία της για επέκταση της παγκόσμιας πελατειακής της βάσης, εισήλθε στην ινδική αγορά τον Μάιο του 2014, αποκτώντας ένα από τα μεγαλύτερα καταναλωτικά εμπορικά σήματα της Ινδίας, το Maharaja Whiteline.
With or Without You
Το "With or Without You" είναι ένα τραγούδι του ιρλανδικού rock συγκροτήματος U2, το οποίο συμπεριλήφθηκε στον πέμπτο δίσκο τους The Joshua Tree, του 1987. Την ίδια χρονιά κυκλοφόρησε και ως single, το πρώτο από τον εν λόγω δίσκο. Το single κατέληξε μεγάλη εισπρακτική επιτυχία φτάνοντας στο νούμερο 1 των αμερικανικών Billboard Hot 100, για πρώτη φορά στην ιστορία τους. Επίσης, έφτασαν στο νούμερο 1 των καναδικών (επίσης για πρώτη φορά), καθώς επίσης και των ιρλανδικών. Στα βρετανικά charts το τραγούδι έφτασε έως και το νούμερο 4.
Το εν λόγω κομμάτι είναι ένα από τα πιο γνωστά του συγκροτήματος, ενώ είναι ένα από τα πιο πολυπαιγμένα στις ζωντανές εμφανίσεις τους. Το περιοδικό Rolling Stone, το συμπεριέλαβε στον κατάλογό του με τα 500 Σπουδαιότερα Τραγούδια όλων των εποχών, κατατάσσοντας το στην 132η θέση. Το τραγούδι δέχτηκε θετικές κριτικές ήδη από τη στιγμή που κυκλοφόρησε, ενώ αργότερα συμπεριλήφθηκε και σε compilation δίσκους του σχήματος. Έως και σήμερα είναι το πιο πολυδιασκευασμένος τραγούδι των U2. Τέλος, το single έγινε πλατινένιο στην Ιταλία και στο Ηνωμένο Βασίλειο.
Εξωτερικοί σύνδεσμοι
Κατηγορία:Τραγούδια του 1987 Κατηγορία:Singles του 1987 Κατηγορία:Τραγούδια των U2 Κατηγορία:Singles της Island Records Κατηγορία:Νούμερο 1 singles στα Billboard Hot 100
Ποκρ Σεπασάρ
Το Ποκρ Σεπασάρ (αρμενικά: Փոքր Սեպասար) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 216 κατοίκους.
Παραπομπές
Κατηγορία:Αγροτικές κοινότητες του Σιράκ
Κασανιόλ (Ερώ)
Το Κασανιόλ (γαλλικά: Cassagnoles, οξιτανικά: Cassinhòlas) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Κασανιολαί (γαλλικά: Cassagnolais).
Εξωτερικοί σύνδεσμοι
Κατηγορία:Κοινότητες του Ερώ
Κύπελλο Κύπρου ποδοσφαίρου ανδρών 1977-78
Το Κύπελλο Κύπρου 1977-78 ήταν η 36η έκδοση του Κυπέλλου Κύπρου. Νικητής ήταν ο ΑΠΟΕΛ για δέκατη φορά στην ιστορία του.
Σύστημα διεξαγωγής
Στο κύπελλο Κύπρου 1977-78 συμμετείχαν οι 16 ομάδες του πρωταθλήματος Α΄ κατηγορίας 1977-78, οι 14 ομάδες του πρωταθλήματος Β΄ κατηγορίας 1977-78 και οι 10 ομάδες του πρωταθλήματος Γ΄ κατηγορίας 1977-78.
Διεξήχθη σε 6 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1978-79.
Τελικός
Στον τελικό προκρίθηκαν ο ΑΠΟΕΛ και ο Ολυμπιακός. Ο τελικός διεξήχθη στις 11 Ιουνίου 1978 στο Παλιό Γ.Σ.Π. στη Λευκωσία. Νικητής ήταν ο ΑΠΟΕΛ με σκορ 3-0.
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1977-1978
Παράκτια ομιχλώδης έρημος της Αραβικής Χερσονήσου
μικρογραφία|250x250εσ| Η Τιχάμα στην [[Ερυθρά Θάλασσα κοντά στο Χούχα στην Υεμένη είναι μέρος αυτού του οικοσυστήματος.]] Η παράκτια ομιχλώδης έρημος της Αραβικής Χερσονήσου, επίσης γνωστή ως παράκτιοι ξερικοί θαμνότοποι της Νοτιοδυτικής Αραβίας, είναι οικοπεριοχή ερήμου στις νότιες ακτές της Αραβικής Χερσονήσου, η οποία βιώνει πυκνές ομίχλες όπου η ορατότητα μπορεί να μειωθεί στα 10 μέτρα. Κατατάσσεται ως αφροτροπική ομιχλώδης έρημος.
Τοποθεσία και περιγραφή
Αυτό το οικοσύστημα υπάρχει σε μια λωρίδα κατά μήκος των δυτικών και ανατολικών ακτών της Αραβίας. Ακολουθεί την ακτή του Ομάν νότια από το νησί Μασίρα και φτάνει στην ενδοχώρα στα 120 χιλιόμετρα στο οροπέδιο Τζιντάτ αλ Χαρασίς και τα Όρη Ντοφάρ. Από εκεί συνεχίζεται ως μια πολύ στενή λωρίδα (μόνο 5 χλμ πλάτος) κατά μήκος της ακτής της Υεμένης και μέχρι τα 50 χλμ πλάτος στην πεδιάδα Τιχάμα κατά μήκος της ακτής της Ερυθράς Θάλασσας στη Σαουδική Αραβία. Στο Ομάν και την Υεμένη η υγρασία παρέχεται από πυκνές ομίχλες που έρχονται από τον ωκεανό κατά τη διάρκεια των καλοκαιρινών μουσώνων χαρίφ, ενώ η ζεστή πεδιάδα Τιχάμα να ενυδατώνεται από κάποια βροχοπτώσεις και την εν γένει υψηλή υγρασία της Ερυθράς Θάλασσας.
Χλωρίδα
Σε αυτήν την περιοχή, αν και βρέχει σπάνια, η ομίχλη παρέχει επαρκή υγρασία για να ευδοκιμούν πολλά λιβάδια, θάμνοι και πυκνοί δασότοποι. Υπάρχουν πάνω από εξήντα τοπικά είδη φυτών. Αυτή η παράκτια λωρίδα έχει ιδιαίτερη σημασία καθώς η ενδοχώρα όπου η ομίχλη δεν επηρεάζει το μεγαλύτερο μέρος της αραβικής χερσονήσου είναι έρημος. Η βλάστηση ποικίλλει προοδευτικά μακριά από την ακτή που διαθέτει πυκνή δασική έκταση από Anogeissus dhofarica, Acacia senegal και διάφορα ακανθώδη δέντρα και θάμνους Commiphora. Η πλουσιότερη χλωρίδα μπορεί να βρεθεί στα Όρη Ντοφάρ που αποτελείται από 900 φυτά, συμπεριλαμβανομένων 60 ενδημικών ειδών και δύο ενδημικών γενών, Cibirhiza και Dhofaria. Ένα από αυτά τα φυτά, το δέντρο λιβανιού (Boswellia sacra) ήταν μια πηγή μεγάλου πλούτου για το Ντοφάρ στην αρχαιότητα. Στην Υεμένη, η πλευρά του Τζαμπάλ Ουράις που βλέπει στη θάλασσα καλύπτεται με θάμνους Euphorbia balsamifera.
Εξωτερικοί σύνδεσμοι
Κατηγορία:Οικοπεριοχές της Ασίας Κατηγορία:Έρημοι και ξερικοί θαμνότοποι Κατηγορία:Οικοπεριοχές του Ομάν Κατηγορία:Οικοπεριοχές της Σαουδικής Αραβίας Κατηγορία:Οικοπεριοχές της Υεμένης Κατηγορία:Αραβία Κατηγορία:Έρημοι του Ομάν Κατηγορία:Έρημοι της Υεμένης Κατηγορία:Έρημοι της Σαουδικής Αραβίας Κατηγορία:Αφροτροπικές οικοπεριοχές
Σαλούτ (Αρμενία)
Παραπομπές
Κατηγορία:Αγροτικές κοινότητες του Σιράκ
Υπάρχει Τέτοιος Λαός
Το Υπάρχει Τέτοιος Λαός είναι λαϊκιστικό πολιτικό κόμμα στη Βουλγαρία. Ιδρύθηκε τον Φεβρουάριο του 2020 από τον Σλάβι Τρίφονοφ, έναν αστέρα της Βουλγαρικής τηλεόρασης. Ήρθε δεύτερο στις εκλογές του Απριλίου του 2021 και πρώτο στις εκλογές του Ιουλίου.
Παραπομπές
Κατηγορία:Πολιτικά κόμματα της Βουλγαρίας
Δηλητήριο ζώων
μικρογραφία|Ζώα που εκκρίνουν δηλητήριο Ως δηλητήριo ζώων (venom, από το λατινικό venenum, που σημαίνει φάρμακο ή δηλητήριο) αναφέρονται οι τοξικές ουσίες που εκκρίνουν διάφορα φίδια, έντομα και ζώα.
Το δηλητήριο μεταδίδεται σε τρίτους οργανισμούς, ανάλογα με την περίπτωση, μέσω δαγκώματος (δήγμα) ή τσιμπήματος. Η δραστικότητα των διαφόρων δηλητηρίων ποικίλλει. Θανατηφόρα συχνά χαρακτηρίζονται από τη μέση θανατηφόρο δόση (LD50, LD50, ή LD-50), εκφρασμένη σε κλάσμα μάζας (π.χ. μιλιγραμμάρια τοξίνης ανά χιλιόγραμμο μάζας σώματος), που θα σκοτώσει το 50% του στόχου ενός συγκεκριμένου τύπου. Τα δηλητήρια διαφόρων ειδών, όπως π.χ. ορισμένων φιδιών και των μελισσών, χρησημοποιούνται σε θεραπευτικές δράσεις.
Παραπομπές
Κατηγορία:Φυσιολογία ζώων
Αδύνατοι
Αδύνατοι στην αρχαία Αθήνα ήταν οι λόγω αδυναμίας ή σωματικών ελαττωμάτων μη δυνάμενοι να πορισθούν τα προς το ζην. Γι' αυτό και διατρέφονταν από τον δήμο των Αθηναίων. Το χρηματικό ποσό που λάμβαναν καθημερινά διέφερε κατά καιρούς. Στα χρόνια του Λυσία και του Αριστοτέλη λάμβαναν καθημερινά έναν οβολό, αργότερα δύο. Η ευεργεσία αυτή χορηγείτο δια ψηφίσματος του δήμου σε αυτούς που είχαν περιουσία μικρότερη των τριών μνων. Η Βουλή των πεντακοσίων είχε την υποχρέωση να ορίζει ποιος είναι αδύνατος. Τα χρήματα δίνοντας από τους πρυτάνεις. Λέγεται ότι ο Πεισίστρατος πρώτος έγραψε νόμο ορίζοντας να τρέφονται από το δημόσιο όσοι είχαν πληγωθεί στον πόλεμο.
Πηγές
Κατηγορία:Αρχαία αθηναϊκή κοινωνία
Οίκος του Αννόβερου
Ο Οίκος του Αννόβερου (Haus Hannover) είναι μία γερμανική βασιλική δυναστεία, η οποία κυβέρνησε στο παρελθόν το Δουκάτο του Μπράουνσβαϊγκ-Λίνεμπουργκ, το Βασίλειο του Αννόβερου, το Βασίλειο της Μεγάλης Βρετανίας, το Βασίλειο της Ιρλανδίας και το Ηνωμένο Βασίλειο της Μεγάλης Βρετανίας και της Ιρλανδίας. Ο τωρινός επικεφαλής του Οίκου είναι ο Ερνέστος-Αύγουστος Ε΄ πρίγκιπας του Αννόβερου, του οποίου θεία ήταν η Βασίλισσα της Ελλάδας Φρειδερίκη, που επίσης προερχόταν από τον Οίκο του Αννόβερου.
Ο Οίκος είναι πλάγιος κλάδος του Οίκου των Γουέλφων ή -όπως επίσης ονομάζεται- Οίκου των Έστε. Το 1884 απεβίωσε ο τελευταίος του μεσαίου κλάδου των Γουέλφων, ο Γουλιέλμος, δούκας του Μπράουνσβαϊγκ και τον διαδέχθηκε ο Ερνέστος Αύγουστος Β΄ ως ο πρεσβύτερος του νεότερου κλάδου Γουέλφων-Αννόβερου.
Άνοιγμα Κλέμενς
Το Άνοιγμα Κλέμενς (Clemenz Opening) είναι ένα σκακιστικό άνοιγμα που ξεκινά με την κίνηση (σε αλγεβρική σημειογραφία):
Το άνοιγμα πήρε το όνομά του από τον Εσθονό σκακιστή Χέρμαν Κλέμενς (Hermann Clemenz, 1846–1908).
Θεωρείται ένα από τα ανορθόδοξα ανοίγματα και κατατάχθηκε στον αντίστοιχο κωδικό A00 στην Εγκυκλοπαίδεια Σκακιστικών Ανοιγμάτων (Encyclopaedia of Chess Openings).
Θεωρία
Όπως και το Άνοιγμα Άντερσεν (1.α3), το 1.θ3 είναι μια κίνηση για χάσιμο χρόνου, καθώς δεν έχει καμία αξίωση στα κεντρικά τετράγωνα της σκακιέρας, ούτε ενισχύει την ανάπτυξη. Οδηγεί επίσης σε μια μικρή εξασθένιση της πλευράς του βασιλιά των λευκών, αν και όχι τόσο έντονα όσο η Επίθεση Γκρομπ (1.η4) και το Άνοιγμα Μπαρνς (1.ζ3). Δεδομένου ότι δεν υπάρχει λόγος για τα λευκά να κάνουν ένα τέτοιο χάσιμο χρόνου στη πρώτη κίνηση, είναι μια από τις πιο σπάνιες κινήσεις μεταξύ των 20 πιθανών πρώτων κινήσεων. Παρ' όλα αυτά, ο Διεθνής Μαιτρ Μίκαελ Μπάσμαν (Michael Basman) έχει πειραματιστεί με το 1.θ3, και συνήθως παίζει μετά από αυτήν την 2.η4 (για μετάθεση σε Επίθεση Γκρομπ), ή 2.α3 που ακολουθείται από μια γρήγορη γ4, αυτή η συνέχεια έχει ονομαστεί «ανατριχιαστικό ερπετοειδές» (Creepy Crawly).
Μία από τις πιο αδύναμες εύλογες αντιδράσεις από τα μαύρα είναι η 1...ζ5, διότι ο Λευκός μπορεί να παίξει 2.δ4, και να κάνει μεταφορά σε μια έντονη βαριάντα εναντίον την Ολλανδικής άμυνας που εισήχθη από τον Κορτσνόι. Η ιδέα των λευκών είναι να παίξουν 3.η4! θυσιάζοντας το πιόνι (υπάρχει επίσης και η κίνηση 2.η4!), μια πιθανή συνέχεια είναι 2.δ4 Ιζ6 3.η4! ζ:η4 4.θ:η4 Ι:η4 5.Βδ3 και στο σημείο αυτό τα μαύρα συνεχίζουν αναγκαστικά με 5...η6!, διότι αν παίξουν 5...Ιζ6?? τότε τα λευκά θα πάρουν την παρτίδα με 6.Π:θ7! Π:θ7 7.Βη6#.
Εξωτερικοί σύνδεσμοι
Κατηγορία:Σκακιστικά ανοίγματα
Νίκος Γεωργέας
Ο Νίκος Γεωργέας (Καλαμάτα, 27 Δεκεμβρίου 1976) είναι Έλληνας παλαίμαχος ποδοσφαιριστής, ο οποίος αγωνιζόταν κυρίως ως ακραίος αμυντικός αλλά και ως αμυντικός μέσος.
Καριέρα
Ξεκίνησε την καριέρα του από τη Μάνη Πλάτσας και το 1995 εντάχθηκε στην ομάδα της Καλαμάτας. Το 1996 δόθηκε δανεικός για έναν χρόνο στον ΠΑΣ Γιάννινα και την επόμενη περίοδο επέστρεψε στη μεσσηνιακή ομάδα όπου καθιερώθηκε ως βασικός.
Την περίοδο 2012-13 αγωνίστηκε για έναν χρόνο με τα χρώματα της Βέροιας, όμως το καλοκαίρι του 2013 επέστρεψε στην ΑΕΚ με σκοπό να βοηθήσει στη νέα προσπάθεια του συλλόγου. Το καλοκαίρι του 2015 αποσύρθηκε από την ενεργό δράση, αναλαμβάνοντας πόστο στις ακαδημίες της ΑΕΚ.
Πηγές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Σίμπιλ Σέπερντ
Η Σίμπιλ Σέπερντ (αγγλικά: Cybill Shepherd, 18 Φεβρουαρίου 1950) είναι Αμερικανίδα ηθοποιός, τραγουδίστρια και πρώην μοντέλο.
Βιογραφία
Γεννήθηκε στο Μέμφις του Τενεσί, στις 18 Φεβρουαρίου του 1950. Είναι περισσότερο γνωστή στο ευρύ κοινό από τις ερμηνείες της στους εκάστοτε ρόλους της "Τζέισι Φάροου" στην ταινία Η Τελευταία Παράσταση (The Last Picture Show), ως "Μπέτσι" στον Ταξιτζή (Taxi Driver), ως "Μαντλίν Σπένσερ" στο Psych, ως "Μάντι Χέις" στο Moonlighting (στην Ελλάδα προβλήθηκε με τον τίτλο Αυτός, αυτή και τα μυστήρια) με συμπρωταγωνιστή της τον Μπρους Γουίλις, ως "Σίμπιλ Σέρινταν" στο Cybill και ως "Φίλις Κρολ" στο The L Word. Είχε, επίσης, έναν χαρακτηριστικό ρόλο στην ταινία "Πάθη και Φιλοδοξίες", στο πλευρό του Ντον Τζόνσον.
Εξωτερικοί σύνδεσμοι
Κατηγορία:Βραβευμένοι με Χρυσή Σφαίρα Κατηγορία:Αμερικανοί τηλεπαρουσιαστές Κατηγορία:Αμερικανίδες μοντέλα Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Αμερικανίδες ηθοποιοί τηλεόρασης
31 Ιουλίου
30 Ιουλίου | 31 Ιουλίου | 1 Αυγούστου
Ορθόδοξη Εκκλησία
Κατηγορία:Ημέρες του έτους
Πρωτάθλημα Ένταξης ΣΤΟΚ
Το Πρωτάθλημα Ένταξης ΣΤΟΚ είναι ένα πρωτάθλημα μέσα από το οποίο καθορίζονται οι ομάδες που θα ενταχθούν στο κατώτερο εθνικό πρωτάθλημα της Κύπρου, στην Επίλεκτη κατηγορία ΣΤΟΚ. Στο πρωτάθλημα συμμετέχουν ομάδες μέλη των τοπικών ομοσπονδιών (αγροτικού ποδοσφαίρου). Διοργανώνεται από τη Συνομοσπονδία Τοπικών Ομοσπονδιών Κύπρου (ΣΤΟΚ).
Ξεκίνησε το 1986 ως Πρωτάθλημα Ένταξης ΣΤΟΚ με διοργανωτή την ΣΤΟΚ. Την περίοδο 2011-2014 την διοργάνωση ανέλαβε η Κυπριακή Ομοσπονδία Ποδοσφαίρου (ΚΟΠ) και έτσι ονομάστηκε Πρωτάθλημα Ένταξης ΚΟΠ. Το 2015 τη διοργάνωση ανέλαβε και πάλι η ΣΤΟΚ και επανήλθε στην αρχική της ονομασία.
Ιστορία
Αρχικά η ένταξη των ομάδων των αγροτικών (τοπικών) πρωταθλημάτων στα πρωταθλήματα της ΚΟΠ γινόταν μέσα από το Πρωτάθλημα Πρωταθλητριών ΣΤΟΚ. Με την ίδρυση της Δ΄ κατηγορίας το 1986 το πρωτάθλημα ένταξης ξεκίνησε αυτόνομο, αρχικά σε περιφερειακή βάση και από το 1993 σε παγκύπριο επίπεδο.
Το 2010 η ΣΤΟΚ εντάχθηκε στην Κυπριακή Ομοσπονδία Ποδοσφαίρου (ΚΟΠ). Από το 2011 έως το 2015 τη διοργάνωση ανέλαβε η Κυπριακή Ομοσπονδία Ποδοσφαίρου (ΚΟΠ) και έτσι ονομάστηκε Πρωτάθλημα Ένταξης ΚΟΠ. Το 2015 τη διοργάνωση ανέλαβε και πάλι η ΣΤΟΚ και επανήλθε στην αρχική της ονομασία.
Από το 1986 έως το 2014 οι ομάδες που εξασφάλιζαν την άνοδο τους εντάσσονταν στην ΚΟΠ και συμμετείχαν στη Δ΄ κατηγορίας. Μετά την κατάργηση της Δ΄ κατηγορίας και την ίδρυση της Επίλεκτης κατηγορίας ΣΤΟΚ, οι ομάδες που εξασφαλίζουν την άνοδο τους εντάσσονται στη ΣΤΟΚ και συμμετέχουν στην Επίλεκτη κατηγορία ΣΤΟΚ, η οποία αποτελεί το τέταρτο επίπεδο στο Σύστημα Ποδοσφαιρικών Πρωταθλημάτων Κύπρου.
Δομή
Στο Πρωτάθλημα Ένταξης συμμετέχουν οι ομάδες που τερματίζουν στις πιο ψηλές θέσεις στα πρωταθλήματα των τοπικών ομοσπονδιών της Κύπρου. Οι θέσεις κάθε ομοσπονδία καθορίζονται ανάλογα με το πλήθος των ομάδων μελών της. Το πρωτάθλημα διεξάγεται με το σύστημα νοκ-άουτ. Όλοι αγώνες είναι μονοί και διεξάγονται σε ουδέτερα στάδια.
Οι πρωταθλήτριες
Ο πίνακας που ακολουθεί τις πρωταθλήτριες ομάδες κάθε περιφέρειας από την περίοδο 1986 έως και την περίοδο 1992.
Ο πίνακας που ακολουθεί παρουσιάζει τις πρωταθλήτριες ομάδες κάθε περιόδου, από την περίοδο 1993 όταν άρχισε να διεξάγεται ως ένα ενιαίο πρωτάθλημα.
α Στο Πρωτάθλημα Ένταξης ΣΤΟΚ 2009 δεν αναδείχθηκε πρωταθλητής. Το πρωτάθλημα ολοκληρώθηκε στον Δ΄ γύρο όπου έγιναν τρεις μονοί αγώνες με τους νικητές των αγώνων αυτών (Εθνικός Λατσιών, Καρμιώτισσα, Ορμήδεια FC) να κερδίζουν την άνοδο τους στη Δ΄ κατηγορία. β Το 2020 και το 2021 δεν διεξήχθη το Πρωτάθλημα Ένταξης ΣΤΟΚ λόγω της Πανδημίας COVID-19 στην Κύπρο. Για τον καθορισμό των ομάδων που θα συμμετείχαν στη Επίλεκτη κατηγορία ΣΤΟΚ έγινε κλήρωση.
Μαμουντού Τουρέ
Ο Μαμουντού Τουρέ (Mamoudou Touré, Καεντί, 2 Απριλίου 1928 - Ντακάρ, 28 Δεκεμβρίου 2017) ήταν Σενεγαλέζος οικονομολόγος και υπουργός Οικονομικών από τον Μάιο του 1983 μέχρι τον Απρίλιο του 1988.
Βιογραφία
Ο Μαμουντού Τουρέ ήταν ο σύζυγος της Μαϊμούνα Κέιν, δικαστή και πρώην υπουργού.
Παραπομπές
Κατηγορία:Οικονομολόγοι Κατηγορία:Σενεγαλέζοι
Κώρυκος (Λυκία)
Ο Κώρυκος ήταν αρχαία ελληνική πόλη και λιμένας της Λυκίας. Η τοποθεσία της πόλης παραμένει ανακριβής. Το Barrington Atlas of the Greek and Roman World δίνει την πόλη με συντεταγμένες 36.43614°N, 30.47856°W. Πρόκειται για μικρή απόσταση στα νότια της σημερινής πόλης Τσιραλί στην περιφέρεια Κουμλουκά της Επαρχίας Αντάλια της Τουρκίας.
Η πόλη αναφέρεται στο Stadiasmus Patarensis και το Stadiasmus Maris Magni. Ο Μουσταφά Αντάκ αμφισβητεί το γεγονός πως η ονομασία του Κώρυκου άλλαξε τελικά σε Όλυμπο, αφότου η αρχική πόλη του Ολύμπου καταστράφηκε ολοσχερώς από την Ρωμαϊκή Δημοκρατία. Σύμφωνα με τον ίδιο, ο Όλυμπος αρχικώς ιδρύθηκε επί του Όρους Ολύμπου, το οποίο ταυτοποιεί ως το Μουσά Νταγί σε αντίθεση με το Ταχταλί Νταγί. Μετά την καταστροφή, ο πληθυσμός μετεγκαταστάθηκε στον Κώρυκο. Η αλλαγή του ονόματος πιστεύεται πως έλαβε χώρα, όταν ο Αδριανός επισκέφθηκε την πόλη το 131 AD.
Ο γεωγράφος Στράβων αποδίδει στον Άτταλο Β΄ το Φιλάδελφο την αποστολή αποικίας στον Κώρυκο, τον οποίο οχύρωσε με ισχυρά τείχη.
Πηγές
Κατηγορία:Αρχαίες ελληνικές αποικίες στη Μικρά Ασία Κατηγορία:Αρχαιολογικοί τόποι στην Τουρκία Κατηγορία:Λυκία
Καφετέρια του Trojan Room
μικρογραφία| Η καφετιέρα, όπως φαίνεται στο λογισμικό XCoffee Η Καφετιέρα του Trojan Room ανήκει στην κατηγορία των μηχανών καφέ που βρίσκονται στο Εργαστήριο Υπολογιστών του Πανεπιστημίου του Κέμπριτζ της Αγγλίας, οι οποίες ελέγχονταν μέσω της πρώτης webcam στον κόσμο. Οι εικόνες της Trojan Room Καφετιέρας μεταδόθηκαν για πρώτη φορά στο διαδίκτυο το 1991 από τους Quentin Stafford-Fraser και Paul Jardetzky. Το έργο μεταφέρθηκε στη συνέχεια στον ιστό το 1993, καθιστώντας την πρώτη κάμερα στον κόσμο.
Προκειμένου να σωθούν οι άνθρωποι που εργαζόταν στο κτίριο από την απογοήτευση του να βρουν άδεια την καφετιέρα μόλις έμπαιναν στο δωμάτιο, εγκαταστάθηκε μια κάμερα που παρείχε μια ζωντανή εικόνα της καφετιέρας σε όλους τους επιτραπέζιους υπολογιστές που ήταν συνδεδεμένοι στο δίκτυο γραφείων. Αφού η κάμερα συνδέθηκε στο Διαδίκτυο λίγα χρόνια αργότερα, η καφετιέρα απέκτησε διεθνή φήμη ως χαρακτηριστικό του νεογέννητου Παγκόσμιου Ιστού, μέχρι που αποσύρθηκε το 2001.
Ιστορία
μικρογραφία| Η τελευταία φωτογραφία που τραβήχτηκε από τη webcam, δείχνει ένα χέρι που πρόκειται να κλείσει τον διακομιστή Η κάμερα, με ανάλυση 128 × 128 px, σε αποχρώσεις του γκρι, συνδέθηκε στο τοπικό δίκτυο του εργαστηρίου μέσω μιας κάρτας λήψης βίντεο που είχε τοποθετηθεί σε υπολογιστή Acorn Archimedes. Ο ερευνητής Quentin Stafford-Fraser έγραψε το λογισμικό πελάτη, με το παρατσούκλι "XCoffee", χρησιμοποιώντας το πρωτόκολλο X Window System, ενώ ο συνάδελφός του Paul Jardetzky έγραψε το πρόγραμμα διακομιστή.
Το 1993, τα προγράμματα περιήγησης ιστού απέκτησαν τη δυνατότητα προβολής εικόνων, και σύντομα έγινε σαφές ότι θα αποτελούσε ένα ευκολότερο τρόπο για τη διάθεση εικόνων στους χρήστες. Η κάμερα ήταν συνδεδεμένη στο Διαδίκτυο και η ζωντανή εικόνα έγινε διαθέσιμη από τους επιστήμονες υπολογιστών Daniel Gordon και Martyn Johnson μέσω πρωτοκόλλου HTTP τον Νοέμβριο του ίδιου έτους. Στη συνέχεια έγινε ορατό σε όλο τον κόσμο και έγινε δημοφιλές ορόσημο του πρώιμου Ιστού.
Τερματισμός λειτουργίας και διάδοχοι
Μετά τη μεταφορά του εργαστηρίου στην τρέχουσα τοποθεσία του, η κάμερα απενεργοποιήθηκε τελικά, στις 09:54 UTC στις 22 Αυγούστου 2001. Οι ειδήσεις για την απενεργοποίηση αναφέρθηκαν σε πρωτοσέλιδα των Times και The Washington Post, καθώς και άρθρα στο The Guardian και Wired.
Η τελευταία εκ των τεσσάρων ή πέντε μηχανών καφέ που εμφανίστηκαν στο διαδίκτυο, μία Krups, δημοπρατήθηκε στο eBay έναντι 3.350 λιρών στη γερμανική ειδησεογραφική ιστοσελίδα Spiegel Online. Η καφετιέρα στη συνέχεια ανακαινίστηκε pro bono από τους υπαλλήλους της Krups και ανανεώθηκε από το συντακτικό προσωπικό του περιοδικού. Από το καλοκαίρι του 2016, η καφετιέρα δανείστηκε μόνιμα στο Μουσείο Heinz Nixdorf MuseumsForum στο Paderborn.
Ορισμένες παρωδίες της καφετιέρας Trojan Room περιλαμβάνουν το Hyper Text Coffee Pot Protocol Control, μια ιδιαίτερη Πρωταπριλιά του 1998 για ένα πρωτόκολλο επικοινωνίας και το βιντεοπαιχνίδι του 2002 Hitman 2: Silent Assassin, όπου ο παίκτης μπορεί να καταστρέψει μια "φωτογραφική του καφέ" στην κουζίνα σαν χόμπι. Η καφετιέρα αναφέρθηκε επίσης στο δράμα του BBC Radio 4 The Archers, στις 24 Φεβρουαρίου 2005.
Στο πρώτο επεισόδιο της τέταρτης σεζόν της τηλεοπτικής σειράς της AMC Halt and Catch Fire, η καφετιέρα δείχνει ότι αντιπροσωπεύει την πρώτη webcam που εμφανίστηκε στον αναδυόμενο World Wide Web.
Εξωτερικοί σύνδεσμοι
Κατηγορία:Ανενεργές Ιστοσελίδες Κατηγορία:Διαδικτυακά μιμίδια Κατηγορία:Ιστορία του Διαδικτύου
Βασιλευόμενη Κοινοβουλευτική Δημοκρατία
right|325px|thumb|Τα κράτη με βασιλευόμενη κοινοβουλευτική δημοκρατία (κόκκινο). Η Βασιλευόμενη Κοινοβουλευτική Δημοκρατία είναι μια μορφή αντιπροσωπευτικής Κοινοβουλευτικής Δημοκρατίας που αποτελεί τη σύγχρονη εξέλιξη της Απόλυτης Μοναρχίας.
Βασιλευόμενη Δημοκρατία
Στο πολίτευμα αυτό οι εξουσίες ασκούνται γενικά από το κοινοβούλιο και την κυβέρνηση, η οποία και φέρει την απόλυτη ευθύνη όλων των πράξεών της και εφόσον απολαύει της εμπιστοσύνης του Κοινοβουλίου. Στον Βασιλιά ανήκουν μόνο αντιπροσωπευτικές αρμοδιότητες και κυρίως οι επικυρώσεις νόμων και διαταγμάτων. Η θέση του συνήθως είναι κληρονομική.
Το πολίτευμα ιστορικά αποτελεί εξέλιξη της Απόλυτης Μοναρχίας. Οι μονάρχες μέσα στο πέρασμα των αιώνων, είτε ειρηνικά, είτε λόγω επαναστάσεων, παραχώρησαν σταδιακά τις εξουσίες τους στους αντιπροσώπους των υπηκόων τους. Έτσι τα Κοινοβούλια ως έκφραση της λαϊκής βούλησης έγιναν ο μοναδικός πόλος εξουσίας εγκαθιδρύοντας την Κοινοβουλευτική Δημοκρατία (ο λαός κυβερνά δια των αντιπροσώπων του).
Συνταγματική Μοναρχία
Η Συνταγματική Μοναρχία είναι το πολίτευμα όπου ο ρόλος του μονάρχη δεν είναι συμβολικός, καθώς διαθέτει αρκετές και σημαντικές πολιτικές αρμοδιότητες αν και οι εξουσίες του περιορίζονται σε έναν βαθμό. Η Ελλάδα είχε συνταγματική μοναρχία την περίοδο 1844 έως το 1862 όπου αντικαταστάθηκε από το πολίτευμα της Βασιλευόμενης Δημοκρατίας. Στις μέρες μας υπάρχουν λίγες συνταγματικές μοναρχίες (π.χ. Ιορδανία, Μαρόκο, Κουβέιτ, Μπαχρέϊν κ.α.) στις οποίες υπάρχει εκλεγμένο κοινοβούλιο, κυβέρνηση και πρωθυπουργός, αλλά ο βασιλιάς έχει ενεργό ρόλο στην πολιτική ζωή και διαθέτει εκτελεστικές αρμοδιότητες σε ορισμένα θέματα π.χ. δυνατότητα διάλυσης του κοινοβουλίου, επιλογή πρωθυπουργού ή και υπουργών, αρνησικυρία στα νομοσχέδια, καθώς και σε ορισμένες περιπτώσεις προώθηση νομοσχεδίων στη Βουλή. Στο Νεπάλ η Συνταγματική Κοινοβουλευτική Μοναρχία καταργήθηκε τον Μάιο του 2008. Στην Ευρώπη Συνταγματική Κοινοβουλευτική Μοναρχία είναι το Μονακό και εν' μέρει το Λιχτενστάϊν.
Παραπομπές
Κατηγορία:Δημοκρατία Κατηγορία:Μοναρχία
Φορλί
Το Φορλί (Forlì, ) είναι πόλη της Ιταλίας στην Επαρχία Φορλί-Τσεζένα. Είναι έδρα της επαρχίας.
Ιστορία
Το Φορλί κατοικείται από την παλαιολιθική εποχή. Στην τοποθεσία Ca 'Belvedere έχουν βρεθεί παλαιολιθικές εγκαταστάσεις και εργαλεία που χρονολογούνται πριν 800.000 χρόνια. Σύμφωνα με τη μυθολογία, η πόλη του Φορλί ιδρύθηκε το 188 π.Χ. από τον Γάιο Λίβιο Σαλινάτορα. Η πόλη καταστράφηκε το 88 π.Χ. κατά τη διάρκεια εμφυλίων πολέμων και ξαναχτίστηκε από τον Livius Clodius.
Μετά την κατάρρευση της Δυτικής ρωμαϊκής αυτοκρατορίας, η πόλη αποτέλεσε μέρος του βασιλείου των Οστρογότθων. Αργότερα πέρασε στην κυριαρχία των Βυζαντινών και μετά του Πάπα. Τον 9ο αιώνα έγινε ανεξάρτητη πόλη και βρέθηκε πολλές φορές σε πολεμική αντιπαράθεση με τις Μπολόνια και Φαέντσα. Στις 15 Ιουνίου 1275 νίκησε τους Μπολονέζους σε μάχη στο Ponte di San Procolo και στις 14 Νοεμβρίου 1276 νίκησε τις συμμαχικές δυνάμεις άλλων ιταλικών κρατιδίων. Πολλές φορές βρέθηκε αντιμέτωπη και με τα παπικά στρατεύματα, καθώς ο Πάπας επεδίωκε να εντάξει το Φορλί στη σφαίρα επιρροής του. Κατά το Μεσαίωνα, στο Φορλί υπήρχε σημαντική κοινότητα Εβραίων. Τον Ιούνιο του 1796 η πόλη καταλήφθηκε από τα γαλλικά στρατεύματα ενώ ο ίδιος ο Ναπολέων πέρασε από την πόλη στις 7 Φεβρουαρίου 1797. Τον 19ο αιώνα το Φορλί πήρε μέρος στους αγώνες για την ένωση της Ιταλίας.
Στις 16 Απριλίου 1988 στο Φορλί, οι Ερυθρές Ταξιαρχίες σκότωσαν τον γερουσιαστή Ρομπέρτο Ρουφίλλι, σύμβουλο του πρωθυπουργού Κιρίακο ντε Μίτα.
Εξωτερικοί σύνδεσμοι
Κατηγορία:Δήμοι της Επαρχίας του Φορλί-Τσεζένα
Βατώντας Ευβοίας
Ο Βατώντας βρίσκεται βορειοανατολικά της Νέας Αρτάκης στην Εύβοια, σε απόσταση ενός χιλιομέτρου από την παραλία. Αναγνωρίστηκε το 1940 αλλά από το 1970 αποτελεί ουσιαστικά «συνοικία» της Νέας Αρτάκης, η οποία είχε αρχικά την ίδια ονομασία (Βατώντας) μέχρι το 1933 Στην απογραφή του 1961, ο Βατώντας είχε 385 κατοίκους.
Αθλητισμός
Ο Α.Ο. Αστέρας Βατώντα εδρεύει στον οικισμό και αγωνίζεται στο πρωτάθλημα στης ΕΠΣ Εύβοιας, ενώ έχει αγωνιστεί και στη Δ΄ Εθνική την περίοδο 1984-85
Πηγές
Κατηγορία:Χωριά του νομού Εύβοιας
Δήμος Σάμης (1999 - 2010)
μικρογραφία|[[Σάμη]] μικρογραφία|[[Σάμη]] Ο Δήμος Σάμης (1999 - 2010), λειτούργησε από το 1999 μέχρι το 2010. Δημιουργήθηκε το 1997 με το Σχέδιο «Καποδίστριας» και το 2010 με το Πρόγραμμα «Καλλικράτης», προσαρτήθηκε στο Δήμο Κεφαλονιάς, ως Δημοτική Ενότητα Σάμης. Το 2019 με τη διάσπαση του Δήμου Κεφαλονιάς, επανασυστάθηκε ο Δήμος Σάμης,  αποτελούμενος από τη Δημοτική Ενότητα Σάμης, τη Δημοτική Ενότητα Ερίσου και τη Δημοτική Ενότητα Πυλαρέων. Επίσης αποσπάστηκε η Κοινότητα Αγίου Νικολάου, από τη Δημοτική Ενότητα Ελειού - Προνών και προσαρτήθηκε στη Δημοτική Ενότητα Σάμης.